Diari Oficial de la Generalitat Valenciana


Sumari del DOGV 9921, del 23-08-2024 (2024/8572)

RESOLUCIÓ de 24 de juliol de 2024, de modificació de la quantia dels mòduls econòmics de l'acord d'acció concertada i la modificació de la classificació de les places dels centres, adaptant-les a les circumstàncies de les persones usuàries ateses, en matèria de servicis socials en el sector d'atenció a persones amb discapacitat per al període 2024-2026, i les quanties corresponents a l'any 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9921

Data del DOGV
:   23-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8572

CVE
:   BION-P-5037-8385

Data del document
:   24-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * Vicepresidència Segona i Conselleria de Serveis Socials, Igualtat i Habitatge

*Antecedents de fet*

I. Mitjançant la Resolució de 21 de juny de 2022, de la Vicepresidència i Conselleria d’Igualtat i Polítiques Inclusives, es van convocar els acords d’acció concertada en matèria de servicis socials en els sectors d’atenció a persones amb diversitat funcional, infància i adolescència, a persones en situació o risc d’exclusió social pertanyents a col·lectius vulnerables i a persones majors dependents per al període 2022-2026 (DOGV 9371, 29.06.2022), i les seues respectives correccions d’errors (DOGV 9389, 22.07.2022 i DOGV 9429, 16.09.2022).

II. Per la Resolució de data 17 de novembre de 2022 de la Vicepresidència i Conselleria d’Igualtat i Polítiques Inclusives, es  va resoldre el procediment de selecció de sol·licituds d’entitats d’iniciativa social per a acollir-se al règim d’acció concertada en matèria de servicis socials en el sector d’atenció a persones amb diversitat funcional per al període 2022-2026 (publicada en DOGV núm. 9476, de data 23.11.2022) i la seua posterior correcció d’errades (DOGV 9483, 02.12.2022).

III. Mitjançant la Resolució de 13 d’octubre de 2023, de la Vicepresidència Segona i Conselleria de Servicis Socials, Igualtat i Vivenda, es va resoldre l’ampliació de places d’entitats d’iniciativa social en virtut del que s’establix en l’article 35.3.a de la Resolució de 21 de juny, de la Vicepresidència i Conselleria d’Igualtat i Polítiques Inclusives, per la qual es convoquen els acords d’acció concertada en matèria de servicis socials en els sectors d’atenció a persones amb diversitat funcional, infància i adolescència, a persones en situació o risc d’exclusió social pertanyents a col·lectius vulnerables i a persones majors dependents per al període 2022-2026 (DOGV 9718, 06.11.2023).

IV. En data 30 de gener de 2024 es va notificar a les entitats concertades del sector d’atenció a persones amb discapacitat instruccions relatives a l’ompliment de l’annex IX, sobre la relació mensual de persones usuàries ateses en centres d’atenció social a persones amb discapacitat, així com a l’adequació del servici de transport a les condicions de les persones ateses. Se’ls va comunicar que, sobre la base de la relació de les persones ateses el mes de gener, presentada per l’entitat en el període comprés entre l’1 al 5 de febrer, es realitzaria la revisió dels mòduls aplicables a les persones usuàries atesos en el sector.

V. Per la Resolució de data 7 de febrer de 2024, del director general de Gestió del Sistema Sociosanitari i de l’Institut Valencià de Formació, Investigació i Qualitat del Sistema, es procedix a iniciar d’ofici el procediment de modificació de la quantia dels mòduls econòmics dels acords d’acció concertada en matèria de servicis socials en el sector d’atenció a persones amb discapacitat per a totes les entitats i centres inclosos en les esmentades resolucions de 17 de novembre de 2022 i de 13 d’octubre de 2023, per al període 2024-2026 i el corresponent al 2023.

Amb la finalitat de fer coincidir la pujada de mòdul a conseqüència de l’increment anual de l’índex general de l’IPC i el canvi de mòdul dels usuaris per diferents circumstàncies o per derivació d’usuaris diferents dels que es trobaven el juliol de 2022 en un mateix procediment, atenent el principi d’economia processal, així com els principis d’eficàcia i eficiència que inspiren el nostre ordenament jurídic, es va iniciar el procediment de revisió de mòduls econòmics i del dret a transport dels usuaris en el sector de la discapacitat, sobre la base de la relació d’usuaris presentada pels centres el mes de gener conforme a les instruccions que des d’esta direcció general es va comunicar a les entitats.

VI. En data 17 d’abril de 2024, es va publicar el tràmit d’audiència sobre la modificació de la quantia dels mòduls econòmics per a l’any 2024, 2025 i 2026, així com les quanties corresponents a l’any 2023, de l’acord d’acció concertada en matèria de servicis socials en el sector d’atenció a persones amb discapacitat a través de la web de la Vicepresidència i Conselleria de Servicis Socials, Igualtat i Vivenda, i es va concedir un termini de 10 dies hàbils a les entitats d’iniciativa social que han subscrit i formalitzat el concert en este sector per a poder presentar les al·legacions que consideraren oportunes, indicant-los que, en cas de no fer-ho, s’entendria que l’entitat havia manifestat la seua conformitat amb els mòduls establits en la resolució esmentada.

Transcorregut el termini assenyalat, 27 entitats van manifestar la seua conformitat i 16 entitats la seua disconformitat. La resta de les entitats no van presentar ni conformitat ni disconformitat respecte al que s’establix en la resolució indicada, per la qual cosa es va entendre que hi estaven conformes.

Advertits errors en el tràmit d’audiència dels expedients DFACON/2022/49/46 DFACON/2022/52/46, DFACON/2022/15/12, DFACON/2022/45/12 i DFACON/2022/177/46, es va notificar la modificació dels tràmits en dates 27 i 28 de maig de 2024, 12 i 14 de juny de 2024 i 12 de juliol de 2024, concedint-los el termini de 5 dies hàbils per a poder presentar les al·legacions que consideraren oportunes. Transcorregut este termini, una entitat va presentar conformitat i la resta de entitats no van presentar al·legacions o van manifestar la seua disconformitat, per la qual cosa es va entendre que hi estaven conformes.

VII. Per tot el que s’ha exposat, des d’esta Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials s’estima la necessitat de procedir a la modificació de la quantia dels mòduls econòmics per a complir l’article 20 de la Resolució de 21 de juny de 2022, que disposa que «anualment, les quantitats corresponents als mòduls plaça/dia podran ser revisades conforme a l’increment anual de l’índex general de l’IPC respecte a l’exercici anterior, i en tot cas, a l’alça».

Per a obtindre l’import del mòdul per al període 2024-2026 (annex I) s’ha dut a terme una composició dels índexs de l’IPC corresponents als anys 2022 i 2023 del 5,7 % i el 3,1 %, respectivament, sobre els preus dels mòduls establits en la resolució de convocatòria de juny de 2022. Així mateix, per al període 2024-2026 el mòdul de transport en els centres de dia es puja a 10 €/plaça/dia.

Així mateix, s’aprova un increment que s’abonarà en una sola liquidació corresponent a l’any 2023 (des d’1 de gener fins a 31 de desembre de 2023), el resultat del qual s’ha obtingut aplicant als mòduls inicials establits en la Resolució de convocatòria plurianual 2022-2026 (DOGV núm.9371, de 29/06/2022) el 5,7 % de l’IPC de l’any 2022.

En el cas dels centres ocupacionals que presten servici de transport, la base de càlcul es compon del total abonat per a l’any 2023 i les obligacions degudament adquirides (ODE), exceptuant la quantitat abonada en concepte de transport.

VIII. Hi ha crèdit adequat i suficient per a donar cobertura a la pujada de la quantia dels mòduls econòmics dels centres d’atenció a persones amb discapacitat per a l’any 2024, així com per al reajustament de l’any 2023, contemplat en la Llei 8/2023, de 27 de desembre, de 2023, de pressupostos de la Generalitat per a l’exercici 2024, en l’annex de transferències corrents adscrit al subprograma 313I00, Gestió i organització del sistema, de la secció G0116 de la Vicepresidència Segona i Conselleria de Servicis Socials, Igualtat i Vivenda, en la línia S0385, «Concerts de places en centres d’atenció a persones amb discapacitat i salut mental», i el gasto i l’import dels exercicis següents queden condicionats a l’aprovació i l’existència de crèdit adequat i suficient en les posteriors lleis de pressupostos.

IX. En l’annex I s’establixen els mòduls econòmics aplicables per al període 2024-2026 en el sector d’atenció a persones amb discapacitat.

X. En l’annex II de la present resolució s’indiquen les quantitats incrementades de cadascun dels centres concertats en el sector d’atenció a persones amb discapacitat per al període 2024-2026 sobre la base de la nova classificació, en què queden les places segons les característiques dels usuaris que les ocupaven el mes de gener del present any i en l’aplicació dels nous preus dels mòduls. La data dels efectes econòmics de l’augment d’este mòdul econòmic serà des de l’1 de gener de 2024 fins al 30 de juny de 2026.

A més, s’inclouen aquells centres que, havent presentat la memòria econòmica (model 19, annex XII) en els terminis fixats en l’esmentada Resolució de 21 de juny de 2022, i corresponents als gastos efectuats l’any 2023, mostren un saldo amb pèrdues respecte a les quanties percebudes en 2023 que permet justificar la quantia màxima prevista en el tràmit d’audiència en relació amb la quantia calculada per a cadascun d’estos. Els centres als quals fa referència este paràgraf apareixeran amb un «sí» en la columna «incremente justificat» del citat annex II.

XI. Posteriorment es dictarà una nova resolució específica respecte a la quantia de l’any 2023 per a aquells centres que no figuren en l’annex II de la present resolució, tant si han presentat, com si no ho han fet, una memòria econòmica complementària fins al 30 de juny del present, segons la Instrucció 2/24, de data 5 d’abril de 2024, que acredite d’esta manera, totalment o parcialment i de forma certificada, la justificació de les quantitats desemborsades segons les especificacions de la instrucció mencionada. S’entendrà com a quantia a la qual es renuncia aquella que no haja pogut ser justificada per cadascun dels centres en la seua memòria econòmica i/o en la memòria complementària presentada.

XII. Conforme al que s’establix en l’article 7, Requisits generals, de la Resolució de 21 de juny de 2022, de la Vicepresidència i Conselleria d’Igualtat i Polítiques Inclusives, per la qual es convoquen els acords d’acció concertada en matèria de servicis socials en els sectors d’atenció a persones amb diversitat funcional, infància i adolescència, a persones en situació o risc d’exclusió social pertanyents a col·lectius vulnerables i a persones majors dependents per al període 2022-2026, i referent a acreditar o estar en condicions de disposar d’un certificat de qualitat del centre o servici, s’ha comprovat que totes les entitats han presentat el certificat de qualitat corresponent o la declaració responsable d’estar en condicions d’obtindre’l o renovar-lo.

*Fonaments de dret*

I. El Decret 181/2017, de 17 de novembre, del Consell, pel qual és desplegada l’acció concertada per a la prestació de servicis socials en l’àmbit de la Comunitat Valenciana per entitats d’iniciativa social (DOGV 8197, 23.12.2017), i la seua modificació pel Decret 188/2021, de 26 de novembre, del Consell. L’article 31.1 del Decret 181/2017 regula la modificació dels concerts i establix el següent: «1. Les variacions que puguen produir-se en els servicis per circumstàncies derivades de les necessitats d’atenció de les persones usuàries o per circumstàncies individualitzades, donaran lloc a la modificació del concert, sempre que hi haja crèdit adequat i suficient, i no afecten els requisits que s’establixen per a la prestació i provisió de fons». Així mateix, en l’article 31.5 establix que «el concert es podrà modificar d’ofici o a instàncies del titular del servici, sempre que concórreguen motius d’interés públic, i serà preceptiva, en cas de modificació d’ofici, l’audiència de la part interessada». D’altra banda, l’article 33 contempla la revisió i modificació de les condicions tècniques o econòmiques i disposa el següent: «1. La conselleria competent podrà revisar les condicions tècniques i els mòduls econòmics a conseqüència de canvis normatius. 2. Així mateix, podran revisar-se els imports dels mòduls econòmics durant el termini de duració del concert social, per resolució de l’òrgan competent de la conselleria, per a mantindre les condicions econòmiques del concert, dins de les disponibilitats pressupostàries (…)».

II. La Llei 3/2019, de 18 de febrer, de la Generalitat, de servicis socials inclusius de la Comunitat Valenciana, establix en l’article 34 l’acció concertada com a forma de provisió de les prestacions del Sistema Públic de Servicis Socials. Així mateix, en l’article 87 definix els acords d’acció concertada com a «instruments organitzatius de naturalesa no contractual a través dels quals les administracions competents podran organitzar la prestació de servicis socials mitjançant entitats d’iniciativa social el finançament, accés i control de les quals siguen de la seua competència, ajustant-se al procediment i als requisits que preveu esta llei i la normativa sectorial que siga aplicable».

III. El Decret 112/2023, de 25 de juliol, del Consell, establix l’estructura orgànica bàsica de la Presidència i de les conselleries de la Generalitat (DOGV 9647, 25.07.2023). La Vicepresidència i Conselleria de Servicis Socials, Igualtat i Vivenda és el màxim òrgan encarregat de la direcció i execució de la política del Consell en matèria de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants cooperació al desenrotllament, voluntariat social i vivenda, segons establix l’article 1 del Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria Servicis Socials, Igualtat i Vivenda (DOGV 9661, 14.08.2023) modificat pel Decret 84/2024, de 16 de juliol (DOGV 9898, 22.07.2024). L’article 19 indica que la Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials és el centre directiu que exercix les competències en matèria d’acció concertada.

V. L’Orde 2/2024, de 14 de maig, de 2024, de la Vicepresidència Segona i Conselleria de Servicis Socials, Igualtat i Vivenda (DOGV 9851, 17.05.2024), desplega el Decret 132/2023, de 10 d’agost, d’aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda modificat pel Decret 84/2024, de 16 de juliol (DOGV 9898, 22.07.2024).

VI. La Resolució de 15 de maig de 2024 (DOGV 9851,17.05.2024), de la vicepresidenta segona del Consell i consellera de Servicis Socials, Igualtat i Vivenda, delega l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda.

I per tot això i conforme al que es disposa, correspon a la persona que ocupe el lloc de la Direcció General de Gestió i Organització del Sistema, d’ara en avant Direcció general de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials, per delegació de la persona titular de la Conselleria de Servicis Socials, Igualtat i Vivenda, tenint en compte les disponibilitats pressupostàries existents, la resolució sobre la modificació de la quantia dels mòduls econòmics de l’acord d’acció concertada en matèria de servicis socials per als centres residencials en el sector d’atenció a persones amb discapacitat per a l’any 2024 i les quanties corresponents a l’any 2023, i per consegüent

RESOLC

*Primer*

Aprovar la modificació de la classificació de les places dels centres, adaptant-les a les circumstàncies dels usuaris atesos, i la modificació de la quantia dels mòduls econòmics de l’acord d’acció concertada en matèria de servicis socials en el sector d’atenció a persones amb discapacitat per al període 2024-2026, amb les entitats i els centres que consten detalladament en l’annex II d’esta resolució, amb un increment diferencial del finançament per un import de 09.033.118,52 €, que es desglossa en les anualitats següents:

Any 2024: 36.421.598,16 €

Any 2025: 87.373.298,30 €

Any 2026: 8.908.775,06 €

D’altra banda, s’aproven les quanties corresponents a l’increment del finançament corresponent a l’any 2023 dels centres que figuren en l’annex II per un import global de 3.315.162,45 €.

*Segon*

Esta modificació de la quantia dels mòduls econòmics per a l’any 2024, i el reajustament global referent a l’any 2023, s’efectua amb càrrec al crèdit de l’annex de transferències corrents adscrit al subprograma 313I00, Gestió i organització del sistema, de la secció G0116 de la Vicepresidència Segona i Conselleria de Servicis Socials, Igualtat i Vivenda, en la línia S0385, «Concerts de places en centres d’atenció social a persones amb discapacitat i salut mental», fons TE22000018, contemplat en la Llei 8/2023, de 27 de desembre, de 2023, de pressupostos de la Generalitat per a l’exercici 2024, i el gasto i l’import dels exercicis següents 2025-2026 queden condicionats a l’aprovació i l’existència de crèdit adequat i suficient en les posteriors lleis de pressupostos de gastos de la Vicepresidència i Conselleria de Servicis Socials, Igualtat i Vivenda, o l’equivalent llei de pressupostos de la Generalitat per a cada exercici pressupostari.

*Tercer*

Els efectes econòmics de la pujada de l’IPC seran des de l’1 de gener de 2024 fins al 30 de juny de 2026, i el reajustament per a l’any 2023 serà una quantitat global que s’abonarà en una sola liquidació i comprendrà des de l’1 de gener de 2023 fins al 31 de desembre de 2023.

*Quart*

La formalització de la quantia dels mòduls econòmics i classificació de les places es realitzarà mitjançant una addenda al document de formalització de concert social subscrit en 2022 i 2023.

Contra esta resolució, que posa fi a la via administrativa, les persones interessades poden interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de notificar-se, de conformitat amb el que preveu l’article 46.1 de la Llei 29/1998, de 13 de juliol, reguladora de la jurisdicció contenciosa administrativa.

Així mateix, poden interposar potestativament un recurs de reposició, previ al recurs contenciós administratiu, davant de l’òrgan que va dictar l’acte, en el termini d’un mes a comptar de l’endemà de notificar-se, segons el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.

ANNEX I

*Nous mòduls en el sector d’atenció a persones amb discapacitat*

|  |  |  |
| --- | --- | --- |
| RECURSOS I MÒDULS EN EL SECTOR D’ATENCIÓ A PERSONES AMB DISCAPACITAT | | |
| *TIPOLOGIA* | *MÒDUL* | *2024* |
| CENTRE D’ATENCIÓ PRIMERENCA (CAP) | ÚNIC | 30,67 € |
| CENTRE DE REHABILITACIÓ I INTEGRACIÓ SOCIAL CRIS | ÚNIC | 35,92 € |
| CENTRE OCUPACIONAL | A | 41,03 € |
| B | 44,15 € |
| C | 72,80 € |
| TRANSPORT | 10,00 € |
| CENTRE DE DIA PER A PERSONES AMB DISCAPACITAT | A | 76,21 € |
| B | 78,59 € |
| Específic dany cerebral (ED) | 93,50 € |
| Específic trastorn espectre autista (ET) | 110,67 € |
| Específic paràlisi cerebral (EP) | 115,88 € |
| CENTRE DE DIA PER A PERSONES AMB PROBLEMES DE SALUT MENTAL GREU | A | 65,60 € |
| B | 68,96 € |
| RESIDÈNCIA PER A PERSONES AMB DISCAPACITAT | A | 109,37 € |
| B | 139,40 € |
| Específic dany cerebral, trastorn espectre autista i paràlisi cerebral (E) | 151,75 € |
| RESIDÈNCIA PER A PERSONES AMB PROBLEMES DE SALUT MENTAL (CEEM) | A | 109,37 € |
| B | 139,40 € |
| VIVENDA TUTELADA PER A PERSONES AMB DISCAPACITAT | ÚNIC | 72,97 € |
| Específic TEA (RT) | 87,75 € |
| Específic trastorn de conducta (RC) | 141,67 € |
| VIVENDA TUTELADA PER A PERSONES AMB PROBLEMES DE SALUT MENTAL GREU | ÚNIC | 72,97 € |
| Específic atenció residencia (RE) | 87,75 € |

  
  

València, 24 de juliol de 2024

(p. d. art. 15 Resolució 21.06.2022)

José Vicente Anaya Roig

Director general de Gestió del Sistema Sociosanitari i de l'Institut Valencià de Formació, Investigació i Qualitat dels Servicis Socials

Esta disposició conté annexos. Consulteu-ne la versió en PDF.